New Yorkista kotoisin olevan pojan isä syyttää kiusaajien vanhempia.

13-vuotiasta Danielia kiusattiin julmasti koulussa. FACEBOOK

Daniel Fitzpatricin, 13, vanhempi sisko löysi veljensä hirttäytyneenä perheen asunnon ullakolta viime torstaina Staten Islandilla New Yorkissa.

Isä julkaisi sydäntäsärkevän videon lauantaina, jossa syyttää kiusaajien vanhempia poikansa kuolemasta.

-Toivon, että muisto siitä, mitä teitte pojalleni palaa muistiinne lopuksi elämäänne, sanoo isä videolla.

-Toivon, että ette joudu käymään läpi sitä, mitä minä ja perheeni tällä hetkellä tunnemme.

-Te tiedätte kenestä puhun, poikanne tietävät kenestä puhun ja nyt koko maailma tietää millaisia ihmisiä te olette, kertoo isä videolla.

Isä syyttää tunteikkaalla videolla kiusaajien vanhempia poikansa kuolemasta.

”Halusin vain pois”

Daniel kirjoitti ennen kuolemaansa viestin, jonka perheen ystävä jakoi Facebook-sivulla.

-Halusin vain pois. Kerroin kaikille opettajille, mutta he eivät tehneet mitään, paitsi yksi opettaja, joka oli ystävällinen ja hän ymmärsi. Mutta se ei auttanut kovin pitkään, kirjoitti Daniel.

Danielin äiti kertoi New York Daily Newsille, että Daniel pelkäsi opettajiaan.

-Hänestä tuntui, että koko koulu nauroi hänelle selän takana. Häntä todella nöyryytettiin, sanoi äiti.

-Poikani ei olisi tarvinnut kuolla tullakseen kuulluksi. Auktoriteettiasemassa olevilla aikuisilla on jotain pielessä, jos lapset eivät saa heiltä apua.

Daniel kirjoitti ennen kuolemaansa koskettavan viestin. FACEBOOK